Anuju dintên Minggu, Radèn Mantri botên malêbêt nyambut damêl, ing nalika punika dipun sanjani kancanipun watawis sadasa. Radèn Mantri wau gadhah rewang jalêr namanipun Krama. Awit saking pakèning bandaranipun, sabên wontên tamu, Pak Krama wau kapurih ngadhêp. Pêrlunipun manawi Radèn Mantri badhe printah punapa-punapa, sampun ngantos ngundang kalihan ambêngok. Sadangunipun para tamu sami lêlinggihan, sami omong-omongan, sarta bêbanyolan. Botên dangu kasaru mêdaling wedang saubarampenipun, kaladosakên Pak Krama. Sarêng anggènipun lados Pak Krama sampun rampung, lajêng ngadhêp para tamu. Wasana anggènipun paginêman para priyantun wau, dumugi ngrêmbag bab: bodho, kêsèd, botên